龔完敬

龔完敬，號潛石，四川成都府彭縣人，明朝政治人物。

生平
崇禎六年（1633年）癸酉科中式四川鄉試第四十九名舉人，崇禎十年丁丑科會試書一房，中式第二百七十四名，殿試二甲一百三十四名，通政司觀政，崇祯十一年戊寅授臨安府推官，崇禎十五年壬午本省同考「龔完敬，曾祖守華，祖會，父應麟〔生員〕，潛石，書一房，戊午三月十四日生，彭縣籍，江西臨川縣人，癸酉四十九名，會二百七十四名，三甲一百三十四名，通政司政，戊寅，授臨安府推官」，《崇禎十年丁丑科進士履歷便覽》，降張獻忠，為兵部尚書「賊僣位，置丞相六部以下等官命汪兆麟為左丞相，嚴錫命為右丞相，南充江鼎鎮為禮部尚書，彭縣龔完敬為兵部尚書，封養子大將四人為王，孫可望平東王，劉文秀撫南王，李定國安西王，艾能奇定北王」；「又創為生剥人法，若皮未去而先絶者，刑者抵死，偽兵書龔完敬以道不治用前法刲剔，實以藁衣冠以狥扵市」，《蜀碧》卷二，以不敬獻賊，被剝皮，族滅「復召成都五衛指揮千百户應襲者赴成都，命僞尚書龔完敬考選，日未午，指揮柴子槐賫僞勅至，令盡殺之，完敬伏地不能起，子槐徑自擒殺，畢復命言狀，汪兆齡曰：完敬腹誹當誅，獻忠頷之，旣而兆齡至僞兵部，見茂草不治，前所殺各弁血染尚存，因疏劾完敬不敬，獻忠命剥皮實以草，全家與害，當時爲賊脅就官如吳繼善軰，皆全家不免，不特一完敬也」。《見聞隨筆》卷之一「龔完敬原任雲南臨安府推官，獻忠破成都時，完敬丁艱在籍，賊責之，至自刎不死，賊僞授兵部尙書，爲弟完熙所勸，遂受職，會賊拘各衛指揮、千、百戶應襲者至，令完敬考核，方試時，獻忠忽令斬之，完敬受命伏不能起，賊笑其不勝任，及呼兵士入斬，諸人屍積如山，血流盈階，汪兆齡請幷罪完敬，獻忠尙猶豫，旣而張可望掠千莘新官至，賜晏於兵部，兆齡又以衙門不飭，血迹尙存，再劾完敬，獻賊遂令剝其皮，實以草，傳示西川一路，幷全家殺之」，《續編綏寇紀略》卷五「明丁丑進土龔完敬，號潛石，彭縣人，任雲南臨安府推官，丁艱在籍；獻忠入蜀，完敬遠避山中。獻忠嚴責地方官擒解至成都，將入城門，用小刀自刎，不死；賊將以雞皮蒙之，延醫調治，創愈，賊將械繫見獻忠，以其事告。獻忠紿之曰：『此忠臣也』！擢為兵部尚書。完敬私語家人曰：『吾受先帝厚恩，先帝為社稷死，我不能為先帝死，乃萬古一大罪人也。昨被執，自刎，自分可以報先帝矣，不意復留人世！且祖太以風燭之年，同執至此，是我貽母以憂也。恐我一死，祖太無靠，此虎穴何以自保！今我受職亦死，不受職亦死』。其弟完熙曰：『兄既不能盡忠，亦當盡孝，事難兩全』！會獻忠盡拘成都五衛指揮千百戶應襲舍人赴成都，著兵部面行考核，選拔將材；令完敬主其事，司官俱不許與。是日，雲集兵部衙門正爾考試，至巳時，獻忠遣偽指揮柴子槐齎偽敕至，完敬接入開讀，令將各衛盡於兵部衙門處斬；完敬不知所措，俯伏不能起。子槐遂傳兵士入，俱綁縛斬首，屍積如山，血水流滿丹墀。子槐回命云：『各指揮千戶人等奉旨正法，有兵部尚書龔完敬，讀旨後俯伏不能起』。獻忠笑曰：『這樣不濟事的文呆子，如何幹大事』！汪兆齡前奏曰：『以臣觀完敬，實無心為我本朝。此人不可久留』。獻忠曰：『朕自知道，不消你說』。未幾，張可望擄羅干莘新官至，獻忠傳偽旨於兵部衙門賜宴，敕閣部汪兆齡陪。兆齡至，見兵部衙門內茂草成林，前殺指揮等血跡尚在；兆齡出，疏參完敬。獻忠大怒，命錦衣衛拏完敬，至法場剝皮，實以草，遊示川西一帶，全家盡殺」。《蜀記》（痛史本）。

家族
曾祖龔守華；祖龔會；父龔應麟。

 参考资料 

Category:彭縣人
Category:崇禎六年癸酉科四川鄉試舉人
Category:明朝通政司觀政
Category:明朝臨安府推官
Category:明朝鄉試考官